
1 priedas


METEOROLOGINĖS SKENAVIMO SISTEMOS ĮSIGIJIMO IR ĮDIEGIMO PIRKIMO
TECHNINĖ SPECIFIKACIJA


1. Viešasis pirkimas „Meteorologinės skenavimo sistemos įsigijimo ir įdiegimo pirkimas“ (toliau – Pirkimas) vykdomas Lietuvos hidrometeorologijos tarnybai prie Aplinkos ministerijos (toliau – LHMT), adresu Oršos g. 8, Vilnius, Lietuva, įgyvendinant projektą „Hidrologinių ir meteorologinių stebėjimų tinklo plėtra, prognozavimo ir perspėjimo priemonių tobulinimas siekiant prisitaikyti prie klimato kaitos“, kodas Nr. 01-029-P-0001 (toliau – Projektas). Projektas įgyvendinamas pagal 2022–2030 metų Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos pažangos priemonę Nr. 02-001-06-06-01 „Didinti atsparumą ekstremaliems hidrometeorologiniams reiškiniams". 

 2. Pirkimo objektas – meteorologinė skenavimo sistema ir su ja susijusi įranga bei komponentai (toliau – įranga arba prekės), skirti meteorologinio radiolokatoriaus, esančio adresu J. Tiškevičiaus g. 12A, Vilnius, aparatūrinei daliai (toliau – Radaras), įskaitant prekių pristatymą ir montavimo darbus. 

3. Pirkimo tikslas – atnaujinti meteorologinio radiolokatoriaus vidinę dalį.  Šis atnaujinimas turi padėti užtikrinti nepertraukiamą meteorologinio radiolokatoriaus veikimą, stabilumą, sumažinti radiolokatoriaus palaikymo kaštus.

4. Tiekėjas kartu su pasiūlymu turi pateikti gamintojo paruoštus prekių aprašymus ar kitą gamintojo patvirtintą informaciją apie Radaro įrangos atitikimą techninėje specifikacijoje nurodytiems minimaliems prekių reikalavimams, taip pat gali pateikti nuorodas į siūlomos Radaro įrangos gamintojo svetainę su pateiktomis siūlomos Radaro įrangos specifikacijomis, patvirtinančius atitiktį techninėje specifikacijoje nustatytiems reikalavimams. Tiekėjas, grįsdamas savo siūlymo atitikimą atitinkamam techninės specifikacijos reikalavimui, gali kartu pateikti ir pateikiamos nuorodos į interneto svetainę ar joje esantį dokumentą ekranvaizdį (-žius) (screenshot), pilnai įrodantį (-čius) atitikimą atitinkamam techninės specifikacijos reikalavimui. Šiame punkte išvardyti dokumentai ir nuorodos gali būti pateikiamos lietuvių arba anglų kalba. 

5. Šioje Techninėje specifikacijoje naudojamos santrumpos:
5.1. STAR – vienalaikio siuntimo ir priėmimo režimas (angl. Simultaneous Transmit and Receive);
5.2. SSPA – kietojo būvio galios stiprintuvai (angl. Solid State Power Amplifier);
5.3. PRF – impulsų pasikartojimo dažnis (angl. Pulse Repetition Frequency);
5.4. RF – radijo dažnis;
5.5. IF – tarpinis dažnis;
5.6. I/Q – faziniai ir kvadratūriniai radaro signalai skaitmeniniame IF imtuve;
5.7. RSP – Radaro signalo procesorius;
5.8. RDA – Radaro duomenų surinkimo darbo stotis;
5.9. RCP – Radaro valdymo procesorius;
5.10. SNR – signalo ir triukšmo santykis (angl. Signal to noise ratio);
5.11. CSR – Doplerio kanalo trukdžių-signalo santykis (angl. Clutter to signal ratio);
5.12. LOG – logaritminis signalo-triukšmo santykis;
5.13. PMET – poliarimetrinis meteorologinių ir nemeteorologinių atspindžių rodiklis;
5.14. V – radialinis vėjo greitis;
5.15. W – spektro plotis;
5.16. SQI – signalo kokybės indeksas;
5.17. ZDR – diferencinis atspindėjimas;
5.18. PhiDP – diferencinė fazė;
5.19 KDP – specifinė diferencinė fazė;
5.20. RhoHV – horizontaliojo ir vertikaliojo kanalo priimtų signalų koreliacijos koeficientas;
5.21. LDR – linijinis depoliarizacijos santykis;
5.22. HCL – hidrometeorų klasifikacija;
5.23. RPG – Radaro produktų generavimo serveris;
5.24. FAT – gamyklinis bandymas (angl. Factory acceptance test);
5.25. SAT – veikimo bandymas Radaro vietoje (angl. Site acceptance test);
5.26. OT – eksploatacinis bandymas (angl. Operational test);


1 lentelė. Minimalūs įrangos techniniai reikalavimai 

	1. 
	Bendrieji reikalavimai

	1.1. 
	Radaro įranga privalo būti sukomplektuota, anksčiau neeksploatuota, neturėti išorinių mechaninių, korozijos ir kitų pažeidimų. Radaro įranga turi turėti tvirtinimo dalis ir jų priedus montavimui. Komplektacija turi aprėpti visas  sudedamąsias dalis ir priedus, reikalingus tinkamai eksploatuoti, transportuoti, saugoti įrangą, įskaitant ir nenurodytas techninėje specifikacijoje.

	1.2. 
	Visa siūloma Radaro įranga turi veikti ir būti suderinama su šiuo metu LHMT turimo meteorologinio radiolokatoriaus bokštu, antenos reflektoriumi ir elektros įvadu. Tiekėjas turi atlikti visus reikalingus esamos infrastruktūros techninius pakeitimus ir patobulinimus, kad būtų užtikrintas tinkamas siūlomos Radaro įrangos veikimas ir pasiektas Pirkimo tikslas.

	1.3. 
	Visi siūlomi Radaro įrangos komponentai turi būti suderinami tarpusavyje, kad būtų užtikrintas tinkamas Radaro įrangos veikimas ir pasiektas Pirkimo tikslas.

	1.4. 
	Tiekėjas po Radaro montavimo turi pateikti Radaro ir susijusios programinės įrangos schemas, aprašymus, naudotojo vadovus, taip pat dokumentaciją apie montavimo vietoje pritaikytus specifinius tik tai montavimo vietai būdingus sprendimus, pvz., elektros pajungimo ar esamo pajungimo modifikavimo schemas, taip pat principinės Radaro gamintojo numatytos architektūros adaptavimus Radaro vietai, jeigu tokių būtų. Išvardyta dokumentacija gali būti parengta ir pateikta lietuvių arba anglų kalba.

	1.5.
	Radaro įranga turi atitikti jai taikomus Europos Sąjungos ekologinio projektavimo ir pavojingų medžiagų ribojimo reikalavimus, įskaitant:
· 2009 m. spalio 21 d. Europos Parlamento ir Tarybos direktyvos 2009/125/EB, nustatančios ekologinio projektavimo reikalavimų su energija susijusiems gaminiams nustatymo sistemą, reikalavimus, taip pat serveriams ir duomenų saugojimo produktams taikomus Komisijos reglamento (ES) 2019/424, kuriuo pagal Direktyvą 2009/125/EB nustatomi serverių ir duomenų saugojimo gaminių ekologinio projektavimo reikalavimai, reikalavimus, su visais vėlesniais pakeitimais; 
· 2011 m. birželio 8 d. Europos Parlamento ir Tarybos direktyvos 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo reikalavimus, t. y. įrangoje neturi būti Direktyvos 2011/65/ES II priede nurodytų ribojamų medžiagų, išskyrus atvejus, kai jų koncentracija homogeninėse medžiagose neviršija tame priede nustatytų didžiausių leidžiamų koncentracijos verčių ir (arba) kai taikomos teisės aktuose numatytos išimtys.
Tiekėjas kartu su pasiūlymu turi pateikti gamintojo arba tiekėjo deklaraciją, arba techninius dokumentus arba lygiaverčius dokumentus, patvirtinančius siūlomos įrangos atitiktį Direktyvos 2009/125/EB, Komisijos reglamento (ES) 2019/424 ir Direktyvos 2011/65/ES reikalavimams.

	2. 
	Radaro veikimas

	2.1. 
	Radaras turi būti dvigubos poliarizacijos Doplerio arba lygiavertis meteorologinis radaras.

	2.2. 
	Radaras turi veikti ne siauresniame kaip 5600 – 5700 MHz (imtinai) dažnių rėžyje. Turi būti galimybė koreguoti (angl. tune) Radaro veikimo dažnį veikimo rėžyje.

	2.3. 
	Radaras turi gebėti fiksuoti atspindžius ne mažesniu kaip 250 km atstumu.

	3. 
	Radaro Siųstuvas

	3.1. 
	Radaras turi turėti siųstuvą, susidedantį iš 2 dalių –  viena dalis skirta horizontaliojo (H), kita – vertikaliojo (V) kanalo signalų siuntimui. Šių dalių piko galia signalo siuntimo metu (H + V) turi būti ne mažesnė kaip 2 kW + 2kW.

	3.2. 
	Turi būti galimybė abi siųstuvo dalis kontroliuoti ir naudoti kartu arba atskirai, kad būtų užtikrintas Radaro veikimas STAR arba tik H kanalo, arba tik V kanalo režimu.

	3.3. 
	Siųstuvas turi būti tik kietojo būvio ir jo veikimas turi būti pagrįstas tik SSPA arba lygiaverte technologija. 

	3.4. 
	Siųstuvas turi palaikyti ne mažiau kaip 4 impulsų pločius, kuriuos galima pasirinkti naudojant programinę įrangą. Impulso plotis turi būti reguliuojamas ne siauriau kaip nuo 0,5 µs iki 100 µs (imtinai).

	3.5. 
	Siųstuvo impulsų pasikartojimo dažnis (PRF) turi būti ne siauresnis kaip nuo 250 Hz iki 2500 Hz (imtinai) (kol maksimalų PRF kiekvienam impulso ilgiui kiekvienam PRF riboja darbo ciklas). Turi būti prieinamas dvigubo PRF (angl. dual-PRF) veikimas.

	3.6. 
	Siųstuvo maksimalus darbo ciklas (angl. Duty cycle) ne mažesnis kaip 10%.

	3.7. 
	Radaro įranga turi turėti integruotas savisaugos grandines, apsaugančias nuo siųstuvo gedimų. Turi būti apsauga, neleidžianti naudoti darbo ciklų, kurie viršija siųstuvo projektines ribas.

	3.8. 
	Siųstuvas ir imtuvas turi veikti koherentiniame režime. 

	3.9. 
	Siųstuvas turi turėti priverstinį aušinimą.

	4. 
	Radaro Imtuvas

	4.1. 
	Radaro imtuvas turi būti sudarytas iš analoginės dalies ir skaitmeninio IF imtuvo.

	4.2. 
	Analoginė imtuvo dalis turi turėti priekinės dalies (angl. front-end) analoginį RF/IF dažnio mažinimo keitiklį, kuris iš radaro gautą radijo dažnio signalą (RF) ir siuntimo impulso pavyzdį konvertuoja į tarpinio dažnio (IF) signalus (toliau – RF-IF keitiklis).

	4.3. 
	Imtuvo triukšmo koeficientas (angl. Noise figure) turi būti ne didesnis kaip 2 dB.

	4.4. 
	Bendras analoginės dalies ir skaitmeninio IF imtuvo linijinis dinaminis diapazonas turi būti ne mažesnis nei 99 dB. 

	4.5. 
	Bendras imtuvo fazės stabilumas turi būti ne didesnis kaip 0,1°.

	4.6. 
	Imtuvo veidrodinio kanalo slopinimas (angl. Image frequency rejection ratio) turi būti didesnis nei 80 dB.

	4.7. 
	Skaitmeninis IF imtuvas turi skaitmeninti analoginio imtuvo išvestį ir konvertuoti ją į fazinius ir kvadratūrinius Radaro signalus (I/Q). I/Q duomenys turi būti perduodami į Radaro signalo procesorių.

	4.8. 
	Skaitmeninimas kiekviename (H ir V) kanale turi būti atliekamas ne mažesne nei 16 bitų skiriamąja geba.

	4.9. 
	Diskretizavimo dažnis turi būti pakankamas pasirinktam IF dažniui ir signalo juostos pločiui tinkamai skaitmeninti, bet ne mažesnis kaip 100 MHz.

	4.10. 
	Skaitmeninis IF imtuvas turi automatiškai apskaičiuoti ir taikyti signalui pritaikytą filtrą, atsižvelgdamas į pasirinktą impulso ilgį, signalo juostos plotį ir perduodamo signalo formą. 

	4.11. 
	Skaitmeninis IF imtuvas turi turėti grafinę vartotojo sąsają arba lygiavertę diagnostikos priemonę, leidžiančią patikrinti ir suderinti siunčiamo impulso pavyzdžio centravimą, laiko / fazės suderinimą ir jo tinkamumą kalibravimui.

	4.12. 
	Filtro konstravimo grafinė vartotojo sąsaja arba lygiavertė diagnostikos priemonė turi realiuoju laiku rodyti perduodamų impulsų paketų (angl. burst pulse) dažnio charakteristiką ir leisti ją palyginti su optimizuoto skaitmeninio imtuvo dažnio charakteristika.

	4.13. 
	Skaitmeninis IF imtuvas turi turėti spektro analizatoriaus funkciją su grafine vartotojo sąsaja arba lygiavertę diagnostikos priemonę, leidžiančią rodyti gauto signalo IF dažnio atsaką vartotojo pasirinktame diapazono intervale.

	4.14. 
	Skaitmeniniame IF imtuve turi būti užtikrinta temperatūros stebėsena ir, jei viršijama saugi temperatūra, turi būti sukurtas įspėjamasis pranešimas.

	5. 
	Reikalavimai antenai

	5.1. 
	Šiuo metu egzistuojančiame meteorologinio radiolokatoriaus bokšte naudojama Vaisala WRM200 modelio meteorologinio radiolokatoriaus antena. Anteną sudaro reflektorius ir pjedestalo blokas. Siūloma Radaro įranga, įskaitant pjedestalo bloką, turi būti visiškai suderinama su šiuo metu naudojamu antenos reflektoriumi, kuris šio Pirkimo metu nebus keičiamas. 

	5.2. 
	Antenos pjedestalas turi užtikrinti antenos veikimą vertikaliais pakėlimo kampais ne siauresniame intervale kaip nuo -2° iki +108° (imtinai) ir visame 360° azimuto intervale.  

	5.3. 
	Antenos padėties nustatymo tikslumas turi būti ne didesnis kaip 0,1° abiejų ašių – azimuto ir vertikalaus pakėlimo kampo – kryptimis. Azimuto kryptimi antena turi galėti suktis tiek pagal laikrodžio rodyklę, tiek prieš laikrodžio rodyklę.

	5.4. 
	Pjedestalas turi gebėti valdyti antenos reflektorių pagal šiuos parametrus:

	
	Maksimalus azimutinis sukimosi greitis turi būti ne mažiau kaip 40°/s

	
	Maksimalus azimutinio sukimosi pagreitis turi būti ne mažiau kaip 20°/s2

	
	Reakcijos laikas 2° žingsniui vertikalia kryptimi turi būti ne didesnis nei 1,5 s.

	5.5. 
	Pjedestalo mechaninių pavarų sistema turi būti suprojektuota taip, kad reikalautų tik minimalios priežiūros, įskaitant naudojamus servomechanizmus, bešepetėlinius variklius, optinius enkoderius, slydimo žiedus arba naudojamas lygiavertes technologijas. 

	5.6. 
	Pjedestalo varikliai, reduktoriai, pavaros diržai ir kitos keičiamos dalys turi būti pasiekiamos remontui ar keitimui, nenukeliant antenos ar kupolo.

	
	Esamo antenos reflektoriaus ir naujai sumontuoto pjedestalo, siųstuvo ir imtuvo blokų bendra masė turi būti ne didesnė kaip 1600 kg.

	6. 
	Reikalavimai bangolaidžiams 

	6.1. 
	Bangolaidžiuose turi būti kontroliuojamas slėgis ir drėgmė, kad būtų išvengta kondensacijos ir elektros lanko susidarymo.

	6.2. 
	Bangolaidžių ribotuvai turi būti be radioaktyvių medžiagų.

	6.3. 
	Tiekėjas ne vėliau kaip iki prekių priėmimo-perdavimo akto pasirašymo turi pateikti bangolaidžių išdėstymo ir sujungimo schemas siuntimo ir priėmimo kanaluose, taip pat galios nuostolių skaičiavimus (dB), atsirandančius dėl bangolaidžių įtakos tiek siuntimo, tiek priėmimo kanaluose.

	6.4. 
	Turi būti numatytos matavimo jungtys, kad būtų galima tiesiogiai matuoti bangolaidžio  nuostolius tarp antenos ir Siųstuvo/Imtuvo.

	7. [bookmark: _Hlk221190439]
	Reikalavimai Radaro signalų procesoriui (RSP)

	7.1. 
	RSP turi palaikyti ne siauresnį kaip 2–1024 impulsų vidurkinimo diapazoną.

	7.2. 
	RSP turi turėti trukdžių pašalinimo realiuoju laiku galimybę, kai naudojama adaptyvi pločio arba lygiavertė technika (angl. Adaptive width technique) su signalo rekonstrukcija RSP lygyje. 

	7.3. 
	RSP turi palaikyti atstumo langelio (angl. range bin) skiriamąją gebą, ne didesnę kaip nei 30 m.

	7.4. 
	RSP turi būti įgyvendintas trukdžių filtravimo metodas su ne mažiau kaip 40 dB slopinimu esant oro sąlygų signalui.

	7.5. 
	RSP arba Radaro duomenų surinkimo darbo stotis (RDA) turi gebėti kaip išvestį realiuoju laiku pateikti ne mažiau kaip šiuos radaro duomenis: atspindėjimas su atliktomis trukdžių korekcijomis ir be jų (atitinkamai dBZ ir dBT), radialinio vėjo greitis (V), spektro plotis (W), signalo kokybės indeksas (SQI), diferencinis atspindėjimas (ZDR), diferencinė fazė (PhiDP), specifinė diferencinė fazė (KDP), koreliacijos koeficientas (RhoHV), linijinis depoliarizacijos santykis (LDR), hidrometeorų klasifikacija (HCL), signalo-triukšmo santykis (SNR), Doplerio kanalo trukdžių-signalo santykis (CSR), logaritminis signalo-triukšmo santykis (LOG), poliarimetrinis meteorologinių ir nemeteorologinių atspindžių rodiklis (PMET).

	7.6. 
	Turi būti galimybė visų Radaro duomenų išvestį pateikti 8 arba 16 bitų skiriamąja geba (pasirenkama). I/Q duomenys turi būti pateikiami 16 bitų arba lygiaverčiu formatu.

	7.7. 
	Turi būti realizuotas 2D erdvinis triukšminių pikselių arba lygiavertis filtras (angl. 2D speckle filter), skirtas šalinti pavienius klaidingus matavimo taškus arba užpildyti pavienius trūkstamus taškus, taikant gretimų taškų suderinamumo / konsensuso metodus.

	7.8. 
	RSP (arba RDA) turi turėti diagnostinę grafinę arba lygiavertę vartotojo sąsają, leidžiančią atvaizduoti I/Q reikšmes, signalų spektrus ir radaro momentus. 

	7.9. 
	RSP (arba RDA) turi turėti grafinę arba lygiavertę vartotojo sąsają, leidžiančią vietiniu ir nuotoliniu būdu realiuoju laiku atvaizduoti Radaro duomenis ir pagrindinius Radaro produktus. 

	7.10. 
	RSP (arba RDA) turi turėti galimybę įrašyti ir atkurti I/Q duomenis visiems atstumo langeliams ir visiems impulsams, taip pat atlikti visų šių duomenų perdirbimą (angl. reprocessing) Radaro signalų procesoriuje.

	7.11. 
	RSP turi būti galima nustatyti kiekvieno Radaro momento ribines vertes (angl. thresholding) ir jas konfigūruoti remiantis ne mažiau kaip šiais parametrais: SNR, CSR, LOG, SQI, PMET. Vartotojas turi galėti pasirinkti taisykles ir ribas.

	7.12. 
	RSP (arba RDA) turi gebėti realiuoju laiku nustatyti vyraujantį hidrometeorų tipą kiekviename atskirame langelyje arba tūryje ir naudoti šiuos duomenis kokybės gerinimo tikslais, taikant poliarimetrinę atenuacijos arba lygiavertę korekciją.

	7.13. 
	RSP turi būti įgyvendintas patikimas algoritmas, skirtas aukštos skiriamosios gebos KDP apskaičiavimui. Šis algoritmas turi: 
a) spręsti galimo „fazės apvyniojimo“ (angl. phase wrapping) problemą
b) apdoroti triukšmą ir susijusius PhiDP svyravimus
c) apdoroti PhiDP diskretinį šuolį pereinamojoje zonoje
d) išlaikyti lietaus erdvinius gradientus, naudojant R(KDP) santykį virš mažo KDP triukšmingo diapazono.

	7.14. 
	RSP (arba RDA) turi atlikti radijo trukdžių, vėjo jėgainių ir kitų nemeteorologinių objektų bei trukdžių aptikimą ir pašalinimą iš duomenų.

	7.15. 
	Radaro įranga (antenos, imtuvo ir RSP grandinė) turi užtikrinti, kad silpno lietaus sąlygomis RhoHV matavimo reikšmė būtų ne mažesnė kaip 0,99.

	7.16. 
	RSP (arba RDA) turi palaikyti radialinio greičio iškraipymų (angl. velocity aliasing) šalinimo metodikas naudojant dvigubo PRF metodus skirtingu santykiu 2:3, 3:4, 4:5 atitinkamai 2X, 3X ir 4X iškraipymų šalinimui.

	7.17. 
	RSP (arba RDA) turi turėti automatinį ZDR kalibravimą, pagrįstą zenitinio skenavimo (angl. bird-bath) duomenimis lyjant silpnam lietui.

	7.18. 
	RSP (arba RDA) turi turėti automatinio LDR kalibravimo funkciją, pagrįstą saulės sekimu.

	8. 
	Reikalavimai Radaro valdymo procesoriui (RCP), monitoringui ir priežiūros programinei įrangai

	8.1. 
	RCP turi interpretuoti vartotojo per RDA duotas valdymo komandas ir paversti jas atitinkamais mašininiais signalais, skirtais valdyti Radarą, taip pat Radaro būsenos signalus paversti atitinkamomis aukšto lygio komandomis ir perduoti RDA.  

	8.2. 
	RCP turi palaikyti saugiam aparatūros veikimui nustatytus slenkstinius dydžius. Bet kuriuo atveju, galimas veikimo sutrikimas dėl neteisingų vartotojo komandų ar įrenginio gedimo jokiu būdu neturi pakenkti visai Radaro sistemos įrangai ar kelti pavojų dirbančiam ir aptarnaujančiam personalui. 

	8.3. 
	RCP turi palaikyti bendrąsias kalibravimo procedūras, įskaitant 1) geografinės šiaurės nustatymo, 2) saulės sekimą azimuto ir aukščio kampų išlyginimui ir 3) ZDR kalibravimą stebint nedidelį lietų zenite.

	8.4. 
	Radaras turi turėti integruotą monitoringo ir testavimo arba lygiavertę sistemą (angl. Built In Test Equipment, BITE). RCP turi apdoroti BITE informaciją ir nustatyti nuokrypius nuo veikimo sąlygų arba gedimus ir nedelsiant reaguoti bei perduoti informaciją apie juos kartu su atitinkamais veiksmais (pvz., Siųstuvo išjungimu) tiek į žurnalo failą, tiek į vartotojo sąsają.

	8.5. 
	Radaro veikimas ir gedimai turi būti nuolat registruojami žurnaliniuose failuose.

	8.6. 
	RCP turi būti aprūpintas vietine ir nuotoline vartotojo sąsaja, užtikrinančia aptarnaujančiam personalui visišką prieinamumą per tinklą prie visos darbo būsenos informacijos, valdymo komandų ir galimų gedimų indikatorių.

	8.7. 
	Priežiūros programinėje įrangoje turi būti užtikrinamas ne mažiau kaip antenos, Imtuvo, Siųstuvo ir signalų procesoriaus priežiūra bei stebėjimas. Gedimai ir veikimo anomalijos turi būti automatiškai paryškinami. 

	8.8. 
	Priežiūros programinėje įrangoje turi būti galimybė atvaizduoti visus palaikomus neapdorotus duomenis PPI, RHI ir ASCOPE arba lygiaverčiais režimais

	9. 
	Reikalavimai Radaro duomenų surinkimo darbo stočiai (RDA)
RDA yra RSP ir RCP valdymo įrenginys, skirtas RSP ir RCP veikimui valdyti, neapdorotiems duomenims gauti ir juos per tinklą perduoti į produktų generavimo serverį. Šios techninės specifikacijos 1 lentelės 7 ir 8 punktuose nurodyti reikalavimai susiję su programine įranga, gali būti išpildyti naudojant RDA, jei tai leidžia techninės galimybės.

	9.1. 
	RDA programinė įranga turi gebėti valdyti Radarą, valdydama RSP ir RCP.

	9.2. 
	RDA programinė įranga turi būti pagrįsta grafine arba lygiaverte vartotojo sąsaja ir veikti Linux arba lygiavertėje operacinėje sistemoje.

	9.3. 
	Prieiga prie Radaro veikimo parametrų, pvz. Radaro skenavimo nustatymų, produktų formavimo ir skenavimo grafikų (angl. schedulers) ir Radaro valdymo įrankių turi būti apsaugota slaptažodžiu.

	9.4. 
	Visi Radaro veikimo parametrai ir skenavimo grafikai turi būti konfigūruojami ir valdomi, įskaitant nuotoliniu būdu.

	9.5. 
	RDA programinė įranga turi leisti operatoriui valdyti visas pagrindines Radaro funkcijas ir parametrus tiek juos perjungiant, tiek konfigūruojant. Visos veikimo parametrų kombinacijos turi būti tarpusavyje suderinamos taip, kad Radaro veikimas už saugių ribų būtų neleistinas.

	9.6. 
	RDA vartotojo sąsaja turi leisti konfigūruoti Radaro skenavimo parametrus ne mažiau kaip skenavimo (antenos pakėlimo) kampą, laiko ir nuotolio atrankos dažnį (angl. sampling rate), pulsų ilgį, PRF, antenos greitį, trukdžių filtrą, signalų slenksčius, kokybės kontrolę. Šie parametrai turi būti konfigūruojami kiekvienam skenavimo kampui arba jų grupei (hibridinis skenavimas).

	9.7. 
	RDA turi užtikrinti, kad antena galėtų skenuoti vienu iš pasirinktų režimų. Režimai yra ne mažiau kaip šie: PPI režimas, 3D skenavimo režimas (tūrinis skenavimas), RHI režimas, sektorinis režimas arba lygiaverčiai nurodytiems režimai.

	9.8. 
	Bet kuris skenavimo režimas turi būti galimas kartoti nustatytu intervalu, pradedant nuo nurodyto laiko. Kartojamas, bet kuris skenavimo režimas taip pat turi būti galimas sustabdyti iš anksto nustatytu laiku.

	9.9. 
	Turi būti galimybė sudaryti skenavimų tvarkaraštį iš visų šioje techninėje specifikacijoje paminėtų skenavimo režimų. Jei 2 ar daugiau skirtingų skenavimų yra suplanuoti vykdyti lygiai tuo pačiu metu, turi būti galimybė nustatyti, kuriam skenavimui suteikiamas didesnis prioritetas

	9.10. 
	RDA turi gebėti automatiškai ir nedelsiant per tinklą ne mažiau kaip TCP/IP protokolu perduoti neapdorotus Radaro duomenis (tūrinius arba PPI režimo skenavimus) į nuotolines vietas, įskaitant LHMT infrastruktūroje esantį virtualų Radaro produktų generavimo serverį (RPG).

	9.11. 
	RDA turi gebėti lokaliai kaupti ne mažiau kaip 5 dienų neapdorotus radarų duomenis, kai skenuojama, pagal šiuo metu LHMT radaruose naudojamą skenavimo strategiją. Jei ryšys nutrūksta trumpam, RDA programinė įranga turi gebėti pakartotinai perduoti duomenų failus į RPG. Jei ryšys nutrūksta ilgesniam laikui, RDA turi turėti reguliuojamą funkciją, leidžiančią pakartotinai perduoti tik naujausius duomenis, kad būtų išvengta ryšių tinklo perkrovos.

	9.12. 
	RDA turi gebėti perduoti radarų duomenis šiuo metu LHMT naudojamu specialiuoju skaitmeniniu formatu Iris/Sigmet RAW, kad būtų užtikrintas suderinamumas su šiuo metu LHMT naudojamu RPG. Duomenų failo turinys turi būti toks pats kaip šiuo metu LHMT esančių radarų duomenų failų. Esant poreikiui duomenų failų pavyzdžius Tiekėjui pateiks LHMT.

	9.13. 
	Iš perduodamo failo turinio šiuo metu LHMT esantis RPG ir jame įdiegta IRIS Analysis programinė įranga turi galėti atvaizduoti ne mažesnį kiekį duomenų nei nurodyta šios Techninės specifikacijos 1 lentelės 7.5 p. ir ne mažiau kaip šiuos bazinius produktus: 

	
	Plan position indicator (PPI)

	
	Constant altitude plan position indicator (CAPPI)

	
	Maksimalaus intensyvumo aukštis – Height of Maximum Intensity (HMAX)

	
	Maksimalūs duomenys – Maximum Data (MAX)

	
	Atspindžio pagrindas – Echo Base (BASE)

	
	Antenos spindulio raštas – Antenna Beam Pattern (BEAM)

	
	1 valandos kritulių akumuliacija – Hourly Rain Accumulation (RAIN1)

	
	N valandų kritulių akumuliacija – N-Hour Rain Accumulation (RAINN)

	
	Poslinkio linija (frontinė riba) – Shear Line (frontal boundary) (SLINE)

	
	Vėjo poslinkis – Wind Shear (SHEAR)

	
	Lietaus intensyvumas prie žemės paviršiaus – Surface Rainfall Intensity (SRI)

	
	Atspindžio sluoksnis – Echo Thickness (THICK)

	
	Atspindžių viršūnės – Echo Tops Map (TOPS)

	
	V azimutinis atvaizdavimas – Velocity Azimuth Display (VAD)

	
	Vertikaliai integruotas vanduo – Vertically Integrated Liquid (VIL)

	
	Vėjo greitis ir kryptis – Wind Speed and Direction (WIND)

	
	Perspėjimų produktas – Warning/Centroid (WARN)






6. Tiekėjas turi pristatyti, sumontuoti ir įprastam veikimui prijungti Radaro įrangą esamo meteorologinio radiolokatoriaus vietoje adresu J. Tiškevičiaus g. 12A, Vilnius. Radaro įranga gali būti išsiųsta į montavimo vietą tik sėkmingai užbaigus Gamyklinį bandymą, aprašytą šios specifikacijos 7.1 p. Tiekėjas turi atlikti visas reikalingas meteorologinio radiolokatoriaus vietos infrastruktūros adaptacijas, jei tokios būtų reikalingos, įskaitant elektros tiekimo, nepertraukiamų maitinimo šaltinių prijungimą. Tiekėjas turi atlikti visus su įrangos montavimu susijusius darbus, įskaitant esamos Radaro įrangos išmontavimą ir toliau netinkamų naudoti komponentų utilizavimą. Tiekėjui atlikus prekių montavimo darbus, visi šių darbų metu pažeisti ar sugadinti inžineriniai tinklai, konstrukcijos, kiti objektai ir elementai bei želdiniai privalo būti atstatyti paties Tiekėjo lėšomis iki  prekių perdavimo-priėmimo akto pasirašymo datos.
7. Tiekėjas turi atlikti Radaro įrangos tinkamo veikimo testavimą. Testavimas turi būti atliktas šiais etapais:
7.1. Gamyklinis bandymas (toliau – FAT) – pagaminto Radaro FAT turi būti atliktas gamintojo gamybos patalpose prieš pristatymą į montavimo vietą. FAT turi būti atliktas pagal tarpusavyje suderintą FAT procedūrų vadovą, kurį per 14 dienų po Sutarties įsigaliojimo Tiekėjas turi raštu / el. paštu suderinti su LHMT. FAT metu turi būti patikrintos pagrindinės siūlomo Radaro techninės savybės ir jų atitikimas šios Techninės specifikacijos reikalavimams, kiek tai apima Radaro funkcionalumą, kurį įmanoma patikrinti gamybos patalpose. FAT atliekamas dalyvaujant ne daugiau kaip 5 LHMT techniniams darbuotojams (inžinieriams). LHMT techninių darbuotojų kelionės išlaidas į gamintojo gamybos patalpas ir apgyvendinimą vieną kartą apmoka LHMT. Jei bus nustatyta, kad Radaras neatitinka visų arba dalies FAT procedūrų vadove nurodytų reikalavimų, Tiekėjas privalo pašalinti visus nustatytus trūkumus ne vėliau kaip iki Techninės specifikacijos 9.2 punkte nurodyto termino pabaigos. Po trūkumų pašalinimo, Tiekėjas nuotoliniu būdu pateikia LHMT dokumentaciją, nuotraukas ar kitus tinkamus įrodymus apie trūkumų pašalinimą.  FAT laikomas sėkmingai atliktu, kai įvykdomi visi FAT procedūrų vadove nurodyti reikalavimai, o LHMT atstovas tai patvirtina pasirašydamas FAT procedūrų vadovą, procedūrų atlikimo protokolą arba kitą tinkamą dokumentą, įrodantį reikalavimo įvykdymą. 
7.2. Veikimo bandymas Radaro vietoje (toliau – SAT) - SAT atliekamas iškart po Radaro montavimo ir įdiegimo Radaro vietoje. SAT turi būti atliktas pagal SAT procedūrų vadovą, kurį per 14 dienų po Sutarties įsigaliojimo Tiekėjas turi raštu / el. paštu suderinti su LHMT. Tiekėjas turi pasirūpinti visa SAT atlikimui reikalinga įranga. SAT atliekamas dalyvaujant ne daugiau kaip 5 LHMT darbuotojams. SAT metu LHMT atstovas arba jo įgaliotas ekspertas prireikus gali patikrinti visų SAT procedūrų metu vykdomų testavimų tikrumą savo kalibruotais prietaisais ir įrankiais. SAT metu nustatyti defektai ar nukrypimai turi būti pašalinti ne vėliau kaip per vieną mėnesį po bandymų užbaigimo. Pašalinus defektus, bandymai turi būti pakartoti, siekiant įsitikinti, kad pataisymai buvo veiksmingi. SAT laikomas sėkmingai atliktu, kai įvykdomi visi SAT procedūrų vadove nustatyti reikalavimai, o LHMT atstovas tai patvirtina pasirašydamas SAT procedūrų vadovą, procedūrų atlikimo protokolą arba kitą tinkamą dokumentą, įrodantį reikalavimo įvykdymą.
7.3 Eksploatacinis bandymas (toliau – OT) – OT skirtas galutiniam įdiegto Radaro veikimo patikrinimui. OT procedūrų aprašą per 14 dienų nuo sutarties įsigaliojimo Tiekėjas turi raštu / el. paštu suderinti su LHMT. OT bus atliktas sėkmingai užbaigus SAT. OT vykdymo metu Tiekėjas savo lėšomis turi pašalinti likusius Radaro sistemos gedimus ar defektus. OT laikomas sėkmingu, kai Radaro sistema veikia be gedimų trisdešimt (30) dienų iš eilės, laikantis OT procedūrų vadovo. LHMT atstovas tai patvirtina pasirašydamas OT procedūrų vadovą, procedūrų atlikimo protokolą arba kitą tinkamą dokumentą, įrodantį reikalavimo įvykdymą. 
8. Tiekėjas privalo atlikti diegiamo Radaro techninės priežiūros mokymus. Mokymuose turi būti galimybė dalyvauti ne daugiau kaip 5 LHMT techniniams darbuotojams (inžinieriams), turintiems minimalaus ir vidutinio lygio patirties meteorologinių radarų priežiūros ir elektronikos priežiūros srityse. Mokymų metu turi būti pateikta teorinė ir praktinė informacija apie Radaro veikimą, Radaro stebėseną, kalibravimą, eksploatavimą ir techninę priežiūrą, naudojant programines priemones ir bandymo prietaisus. Mokymai gali būti atlikti Radaro gamintojo gamybos patalpose (FAT metu) arba Radaro montavimo vietoje (SAT metu). Mokymų medžiaga (pristatymai, dokumentacija, jeigu tokių būtų) privalo būti parengta lietuvių arba anglų kalba ir pateikta LHMT iki prekių priėmimo – perdavimo akto pasirašymo.
9. Kartu su pasiūlymu viešajam pirkimui Tiekėjas turi pateikti konkretų prekių gaminimo, bandymų atlikimo, pristatymo ir montavimo grafiką. Grafike nurodytas bendras visų veiksmų atlikimo laikas negali viršyti 12 (dvylikos) mėnesių trukmės. Grafike nurodyti veiksmų atlikimo terminai negali viršyti šių terminų:
9.1. Radaro gaminimas – ne vėliau kaip per 6 mėnesius nuo sutarties įsigaliojimo.
9.2. FAT atlikimas ir įrangos pristatymas į montavimo vietą – ne vėliau kaip per 2 mėnesius nuo Radaro pagaminimo.
9.3. Radaro montavimas, SAT atlikimas ir Radaro prijungimas įprastam veikimui – ne vėliau kaip per 2 mėnesius nuo įrangos pristatymo į montavimo vietą.
9.4. OT atlikimas – ne vėliau kaip per 2 mėnesius nuo Radaro prijungimo įprastam veikimui.

10. Visoms perkamoms prekėms, įskaitant jų montavimo darbus, turi būti suteikta mažiausiai 24 mėnesių garantija. Garantinis periodas įsigalioja nuo prekių perdavimo–priėmimo akto pasirašymo dienos. Garantinio laikotarpio metu įrangai sugedus, atsiradus trūkumų, kurie nesusiję su įrangos normaliu susidėvėjimu, tiekėjas ne vėliau kaip per 1 mėn. nuo rašytinės LHMT pretenzijos gavimo dienos turi pašalinti įrangos trūkumus (atlikti įrangos remontą arba sugedusią įrangą ar jos dalis pakeisti naujomis). Naujos arba sutvarkytos įrangos (jos dalių) gavimas patvirtinamas prekių perdavimo-priėmimo aktu. Pasirašius prekių perdavimo-priėmimo aktą pradedamas taikyti naujas 24 mėnesių naujos arba sutvarkytos įrangos arba jos dalių garantinis laikotarpis.

11. Pirkimui taikomas aplinkos apsaugos kriterijus – Tiekėjas privalo priimti atgal bet kokias su sutarties vykdymu susijusias prekių pakuotes, tam, kad jos būtų tinkamai sutvarkytos, pakartotinai panaudotos arba perdirbtos ir užtikrinti tinkamą šių pakuočių rūšiavimą ir (ar) antrinį jų perdirbimą, bendradarbiauti su įgaliotais atliekų tvarkytojais. Tiekėjas ne vėliau kaip iki prekių perdavimo-priėmimo akto pasirašymo pateikia LHMT pakuočių atliekų tinkamą sutvarkymą įrodančius dokumentus (pvz., pateikia sutartį su gaminių ir (ar) pakuočių atliekų surinkimą vykdančiu atliekų tvarkytoju, ar atliekų tvarkytoju, turinčiu teisę išrašyti gaminių ir (ar) pakuočių atliekų sutvarkymą įrodančius dokumentus ar kitus lygiaverčius įrodymus).

12. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, sertifikatai, standartai, protokolai, turi būti laikoma, kad kiekviena tokia nuoroda yra pateikta su žodžiais „arba lygiavertis“.  

 13. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

_________



